
Išnuomoti Šiaulių miesto savivaldybei nuosavybės teise priklausančias 38,84 kv. m ploto (pagal nekilnojamojo turto kadastrinę bylą Nr. 28338/10725 pastato šifras 1B1/p, unikalus Nr. 2997-2024-5019, patalpų indeksai pirmame aukšte 1-1; 1-2;1-31),negyvenamųjų patalpų viešo nuomos konkurso būdu, nustatyti patalpų paskirtį ‒ administracinė, nuomos terminą 5 metai ir nuomos kaina       5 Eur. per mėnesį (be PVM) už 1 kv. m. 

Sprendimo projektas parengtas atsižvelgiant į Lietuvos Respublikos vietos savivaldos įstatymą, Lietuvos Respublikos valstybės ir savivaldybių turto valdymo, naudojimo ir disponavimo juo įstatymą, Šiaulių miesto savivaldybei nuosavybės teise priklausančio ir patikėjimo teise valdomo turto nuomos tvarkos aprašą, patvirtintą Šiaulių miesto savivaldybės tarybos 2022 m. spalio 6 d. sprendimu Nr. T-376 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto nuomos tvarkos aprašo patvirtinimo“ ir Negyvenamųjų pastatų, patalpų ir statinių skirstymo komisijos pasiūlymu.
Šiuo metu negyvenamosios patalpos Tilžės g. 322, Šiauliuose, pasibaigus nuomos sutarčiai yra nenaudojamos. Šiaulių miesto savivaldybės administracija, negyvenamųjų patalpų nuomai skelbs viešą nuomos konkursą. Kad galėtų skelbti patalpų viešą nuomos konkursą laisvoms patalpoms, ji turi pasitvirtinti pradinę patalpų 1 kv. m nuomos kainą.   
Sprendimo projekto 1 punktu siūloma išnuomoti Šiaulių miesto savivaldybei nuosavybės teise priklausančias 38,84 kv. m ploto (pagal nekilnojamojo turto kadastrinę bylą Nr. 28338/10725 pastato šifras 1B1/p, unikalus Nr. 2997-2024-5019, patalpų indeksai pirmame aukšte 1-1; 1-2;1-31) negyvenamųjų patalpų viešo nuomos konkurso būdu. 
Sprendimo projekto 2 punktu siūloma nustatyti patalpų paskirtį ‒ administracinė veikla, nuomos terminą 5 metai ir nuomos kaina per mėnesį 5 Eur. (be PVM) už 1 kv. m.:
Numatomos naujo teisinio reglamentavimo nuostatos. 
Naujos teisinio reguliavimo nuostatos nenumatomos.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės –pajamos už nuomą bus pervedamos į savivaldybės biudžetą.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Savivaldybės biudžeto lėšų sprendimo įgyvendinimui nereikės. 

Sprendimą inicijuoja Šiaulių miesto savivaldybės meras. Sprendimo projektą parengė Šiaulių miesto savivaldybės administracijos Turto valdymo skyrius. Tiesioginis rengėjas – Turto valdymo skyriaus vyr. specialistas Deimantas Pučinskis, tel. +370 41 59 62 85.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

